KATOLIČKI VJERONAUK U OSNOVNOJ ŠKOLI KRITERIJI PRAĆENJA, VREDNOVANJA I OCJENJIVANJA

Prema Cjelovitoj kurikularnoj reformi za predmet Katolički vjeronauk u Osnovnim i Srednjim školama navode se sljedeći elementi vrednovanja: znanje, stvaralačko izražavanje i kultura međusobne komunikacije.

Što se vrednuje kod svakog elementa?

ZNANJE: STVARALAČKO IZRAŽAVANJE:

usvojenost programskih sadržaja na: spoznajno - informativnoj razini, doživljajno - iskustvenoj razini, djelatno - iskustvenoj razini.

usmeno izražavanje, pismeno izražavanje, likovno izražavanje, scensko izražavanje, glazbeno izražavanje.

KULTURA MEĐUSOBNOG KOMUNICIRANJA:

kultura prema svim sudionicima susreta uključuje: finoću, pažnju,

poštovanje, iskrenost, slobodu, uključivanje učenika u razne oblike rada, motiviranost na satu, marljivost u izvršavanju postavljenih zadataka.

OPISNO PRAĆENJE ELEMENATA OCJENJIVANJA:

ZNANJE

- Izvrsno usvojio nastavne sadržaje,

- Veoma dobro povezuje naučeno sa svakidašnjim životom,

- Učenik ima sposobnosti dubljega doživljavanja i spoznavanja otajstava i nauka Crkve,

- Posjeduje izrazite sposobnosti u interpretaciji biblijskoga teksta,

- Ističe se u znanju i sposobnostima,

- S lakoćom usvaja i iznosi sadržaje, uspješno primjenjuje stečeno znanje.

- Usvojene nastavne sadržaje iznosi logički i s razumijevanjem,

- Veoma sposoban, s lakoćom usvaja sadržaje i uspješno ih reproducira u svakom obliku rada,

- Nastavne sadržaje, posebno biblijske, izlaže s puno detalja,

- Uz više ustrajnog i samostalnog rada mogao bi postići i bolje rezultate.

- Vidljiv je napredak, potrebno je ovako nastaviti,

- Dobro poznaje osnovne biblijske sadržaje,

- Teže usvaja gradivo,

- Uspjeh postiže uz dosta uloženog truda.

STVARALAČKO IZRAŽAVANJE

- Učenik je vrlo uspješan u interpretativnom čitanju biblijskih i drugih tekstova,

- Ističe se u scenskom prikazivanju biblijskih tekstova,

- U usmenom izražavanju otkriva se sposobnost zamišljanja, asociranja i logičkoga povezivanja sadržaja,

- Učenik je uspješan i kreativan u simboličkom izražavanju,

- Posjeduje osjetljivost i otvorenost za transcedentno,

- Razvijene sposobnosti stvaralačkog izražavanja,

- Ima lijep pismeni izričaj,

- Izrazite sposobnosti za likovno izražavanje,

- Izrazito kreativan i komunikativan,

- Vrlo uspješan u komuniciranju s raznovrsnim medijima,

- Posebne sposobnosti za glazbeni izričaj,

- Zalaže se u različitim oblicima stvaralačkoga izražavanja.

- Vrlo aktivan i zainteresiran za rad,

- Voli predmet, aktivan tijekom nastavnoga procesa,

- Vrijedan i samostalan, redovito prati nastavne sadržaje,

- Iznimno vrijedan i marljiv,

- Aktivan na satu, redovito izvršava svoje obveze,

- Savjestan i samostalan u radu,

- Odgovorno se odnosi prema radu,

- Marljivo i aktivno sudjeluje u vjeronaučnoj nastavi i aktivnostima,

- Posjeduje volju za rad, trudi se postići što bolje rezultate,

- Voli rad, ali je nesiguran u svoje znanje pa nije aktivan u radu,

- Više pozornosti posvetiti samostalnom učenju,

- Kreativan u skupnom radu,

- Uz poticaj postiže bolje rezultate,

- U radu ga treba ohrabriti i potaknuti na veću samostalnost,

- Potrebno je češće poticati i usmjeravati pozornost na rad i sadržaje,

- Potreban poticaj za intenzivnije uključivanje u nastavni proces,

- Zalaže se u granicama svojih mogućnosti.

KULTURA MEĐUSOBNOGA KOMUNICIRANJA

- S ljubavlju pomaže drugima,

- Vrlo lijepo surađuje s vjeroučenicima i vjeroučiteljem,

- Kod učenika se opaža spremnost življenja po vjeri,

- Pažljiv i ljubazan prema drugima,

- Komunikativan i tolerantan,

- Uzornim ponašanjem vrlo pozitivno djeluje na ostale učenike,

- Uzoran u ponašanju i odnosu prema drugima,

- Svoje mišljenje izražava korektno i s poštovanjem,

- Vrlo lijepo surađuje s drugima,

- Otvoren za suradnju, razgovor i razumijevanje,

- Uvažava druge i prihvaća njihove ideje,

- Kod učenika treba poticati pozitivnu verbalnu komunikaciju,

- Odlikuje se pozitivnim odnosom prema radu,

- Treba ga poticati na pozitivan odnos prema radu i zalaganju na vjeronaučnom susretu.

Ocjenjivanje postignuća vjeroučenika jedan je od redovitih i najvažnijih načina njihova vrednovanja. To je moguće ostvariti:

• na kraju nastavne jedinice,

• na kraju nastavne cjeline,

• na kraju tromjesečja,

• na kraju polugodišta.

Ocjenjivanje se na području školskoga vjeronauka može ostvariti na različite načine:

• općom ocjenom

• po pojedinim vidovima učenja

• opisnom ocjenom

• brojčanom ocjenom

Brojčano ocjenjivanje je sažetak kvalitativnog-kreativnog vrednovanja ostvarenog po različitim oblicima stvaralačkog izražavanja. Načini vrednovanja mogu se provoditi kroz:

• usmenu komunikaciju,

• vrednovanje stvaralačkog izražavanja,

• vrednovanje rada u skupini,

• vrednovanje kreativnog pismenog izražavanja.

Pisane provjere

2x tijekom školske godine (najavljene na početku školske godine)

Kroz školsku godinu moguće pisanje kraćih višeminutnih vježbi u vidu ponavljanja gradiva čija se ocjena

upisuje u rubriku znanje.

Kriteriji vrednovanja pisanih ispita:

90-100% riješenih zadataka- odličan (5)

77-89% riješenih zadataka- vrlo dobar (4)

64-76% riješenih zadataka- dobar (3)

51-63% riješenih zadataka- dovoljan (2)

do 50% riješenih zadataka- nedovoljan (1)

Testovi su različitih tipova zadataka i ne nose isti broj bodova.

ELEMENTI OCJENJIVANJA I KRITERIJI VREDNOVANJA

|  |
| --- |
| **ZNANJE** |
| OCJENA  | OPIS |
| nedovoljan |  Ni uz pomoć učitelja učenik ne prepoznaje osnovne sadržaje. |
| dovoljan | Uz veliku pomoć nastavnika učenik prepoznaje osnovne sadržaje islabo ih reproducira |
| dobar | Uz nastavnikovu pomoć učenik reproducira i razumije osnovne sadržaje. |
| vrlo dobar | Uz eventualnu malu pomoć nastavnika učenik solidno razumije sadržaje, logički ih povezuje i primjenjuje na nove jednostavnije situacije. |
| odličan | Učenik samostalno, sigurno i vješto interpretira i primjenjuje znanja na životne problemske situacije. |

|  |
| --- |
| **STVARALAČKO IZRAŽAVANJE** |
| OCJENA  | OPIS |
| nedovoljan | Učenik odbija sudjelovati u svakom obliku stvaralačkoga izražavanja, često ne izvršava postavljene zadatke i preuzete obveze, ne uspijeva se izraziti niti uz pomoć i poticaje nastavnika. |
| dovoljan | Učenik ne pokazuje interes prema stvaralačkom izražavanju, ali reagira na poticaj nastavnika, djelomično izvršava postavljene zadatke, uspijeva se izraziti samo uz veliku nastavnikovu pomoć. |
| dobar | Učenik se trudi u radu i obavljanju postavljenih zadataka, ali mu nedostaje jasnoća u izričaju, slabije uočava bit sadržaja, teže pokazuje i artikulira svoje sposobnosti. |
| vrlo dobar | Učenik rado prihvaća sudjelovanje u različitim oblicima stvaralačkoga izražavanja, uglavnom se izražava gramatički pravilnim i razumljivim rečenicama, solidno se služi religioznim rječnikom, ima solidnu sposobnost komunikacije vjerskih sadržaja i koreliranja naučenoga. |
| odličan | Učenik samostalno, razumljivo i argumentirano obrazlaže svoje mišljenje, rado sudjeluje u različitim oblicima stvaralačkog izražavanja i daje inicijative, ističe se po iscrpnosti, uspješnosti i kreativnosti, drži se zadane teme i uočava bit sadržaja, sposoban je s kršćanskog stajališta kritički propitivati i prosuđivati različite oblike mišljenja i ponašanja. |

|  |
| --- |
| **KULTURA MEĐUSOBNE KOMUNIKACIJE** |
| OCJENA  | OPIS |
| nedovoljan | Učenik često ometa rad, nepristojno i neprimjereno se ponaša i izražava, nedostaje mu odnos poštivanja prema kršćanskim vrijednostima. Učenik ne pokazuje zanimanje za nastavne sadržaje, ne sudjeluje u nastavi, često nema udžbenik i bilježnicu, ne piše školske i domaće uratke, ne donosi dogovorene materijale za obradu pojedinih tema. |
| dovoljan | Učenika treba često poticati na pristojnije i primjerenije ponašanje i izražavanje, ponekad se s nepoštivanjem odnosi prema kršćanskim vrijednostima. Učenik pokazuje minimalno zanimanje za nastavne sadržaje, površno prati nastavnika, zapis u bilježnici mu je nepotpun, neredovit je u pisanju školskih i domaćih uradaka, rijetko donosi dogovorene materijale potrebne za obradu pojedinih tema. |
| dobar | Učenik povremeno surađuje s drugim učenicima i vjeroučiteljem, potreban mu je povremeni poticaj na pristojnije i primjerenije ponašanje i izražavanje, treba još više razviti odnos poštivanja prema kršćanskim vrijednostima. Učenik pokazuje prosječno zanimanje za nastavne sadržaje, zapis u bilježnici mu je uglavnom cjelovit, površan u pisanju školskih i domaćih uradaka, neredovito donosi dogovorene materijale potrebne za obradu pojedinih tema. |
| vrlo dobar | Učenik solidno surađuje s ostalim učenicima i vjeroučiteljem, pristojno i primjereno se ponaša i izražava, s poštivanjem se odnosi prema kršćanskim vrijednostima. Učenik aktivno sudjeluje u nastavi, redovit je u pisanju školskih i domaćih uradaka, uglavnom donosi dogovorene materijale potrebne za obradu pojedinih tema. |
| odličan | Učenik izvrsno surađuje s ostalim učenicima i vjeroučiteljem, pažljiv i uljudan, uzornim ponašanjem vrlo pozitivno djeluje na ostale učenike, u svim situacijama se s poštivanjem odnosi prema kršćanskim vrijednostima. Učenik vrlo aktivno sudjeluje u nastavi, često postavlja pitanja s ciljem pojašnjenja i produbljenja nastavnih sadržaja, školske i domaće uratke piše cjelovito, redovito donosi dogovorene materijale potrebne za obradu pojedinih tema, samoinicijativno donosi materijale vezane za pojedine nastavne teme, aktivan u izvannastavnim aktivnostima. |

Vrednovanje i ocjenjivanje u školi na daljinu

Za vrednovanje rada u predmetu Katoličkog vjeronauka tijekom škole na daljinu prate se sljedeće aktivnosti učenika: redovito rješavanje školske zadaće i vježbi, izrada/rješavanje kompleksijih zadataka (umna mapa, crtež, kviz, plakat, sastavak).

Redovito rješavanje školske zadaće i vježbi podrazumijeva da su svi zadatci koje je vjeroučiteljica zadala, tijekom mjeseca ili zadane cjeline, riješeni i poslani vjeroučiteljici na uvid putem e-maila ili nekog drugog sredstva komunikacije u zadanom vremenskom okviru. Učenici koji redovito izvršavaju svoje školske zadaće bit će ocijenjeni s izvrsnom ocjenom iz stvaralačkog izražavanja i kulture komunikacije, i to prema tablici:

|  |  |  |  |  |
| --- | --- | --- | --- | --- |
| REDOVITOST TIJEKOM NASTAVE NA DALJINU | ODLIČAN | VRLO DOBAR | DOBAR | DOVOLJAN |
| Redovit u radu.Sve zadatketočno i uredno rješava.Riješio sve kvizove više od85%. | Kasni do 5 dana sa predajom rada, ali predaje sve zadatke.Većinu zadataka točno i uredno rješava.Riješio sve kvizove više od75% točno. | Kasni do 10 dana ali ipak predaje većinu zadaća.Većinu zadataka točno i uredno rješava.Riješio sve kvizove više od60% točno. | Kasni više od 10 dana s predajom.Neke zadatke je riješio točno i uredno. Riješio je neke kvizove. |